[{"text_idx": "#000000", "text": "Y clybiau sy\u2019n \u2018gymaint mwy na rygbi\u2019 i chwaraewyr hoyw"}, {"text_idx": "#000001", "text": "\"I fi mae rygbi hoyw wedi bod yn un o'r pethe gore dw i erioed wedi gwneud ac mae wedi helpu fi i dderbyn fy rhywioldeb.\""}, {"text_idx": "#000003", "text": "Rygbi hoyw yw un o'r chwaraeon ar lawr gwlad sy'n tyfu gyflyma' ym Mhrydain."}, {"text_idx": "#000004", "text": "Disgrifiad o\u2019r llun, \"Gyda rygbi does dim ots beth yw dy gefndir di a phwy wyt ti.\""}, {"text_idx": "#000005", "text": "Yn o\u0302l Christian, mae rygbi hoyw yn rhoi cyfle cynta' i nifer o chwaraewyr hoyw i fwynhau chwaraeon ti\u0302m: \"Mae lot o bobl sy'n ymuno a\u0302'r Vikings wedi dechrau chwarae yn yr ysgol a hoffi fe ond ddim yn teimlo'n hyderus achos eu sexuality i fynd ymlaen gyda'r ge\u0302m - er bod nhw'n caru chwarae."}, {"text_idx": "#000006", "text": "\"Achos y lad culture a'r gofid - 'Be' os mae'r bois yn ffeindio mas mod i'n hoyw? Fydden i'n cael fy mhigo i'r ti\u0302m?' - doedd llawer o ddynion yn yr ardal ddim yn teimlo'n hyderus i fynd i di\u0302m straight achos y stigma sy'n dod gyda bod yn chwaraewr rygbi hoyw."}, {"text_idx": "#000008", "text": "\"Yna mae'n nhw'n dod i'r Vikings ac yn caru fe.\""}, {"text_idx": "#000010", "text": "Dechreuodd y Swansea Vikings fel ti\u0302m pum mlynedd yn o\u0302l ac erbyn hyn mae ganddynt 34 chwaraewr rhwng 18 a 50 oed. Mae'n boblogaidd, yn o\u0302l Christian, achos ei fod yn \"gymaint mwy na rygbi\"."}, {"text_idx": "#000011", "text": "\"Mae rygbi yn ge\u0302m unigryw i gymharu a\u0302 phe\u0302l-droed lle mae issues hiliaeth a homophobia,\" meddai."}, {"text_idx": "#000012", "text": "\"Gyda rygbi does dim ots beth yw dy gefndir di a phwy wyt ti.\""}, {"text_idx": "#000013", "text": "Mae timoedd rygbi hoyw yn croesawu pawb, gan gynnwys rhai sy'n newydd i'r ge\u0302m, ac nid yw pob chwaraewr yn hoyw, yn o\u0302l Christian: \"Ni'n cael pobl o bob ran o'r gymuned ac yn dod i nabod ein gilydd. Yn Abertawe ni yw'r unig gymuned hoyw sylweddol."}, {"text_idx": "#000014", "text": "\"Does dim gay scene mawr yn Abertawe ac mae'n bwysig i gael lle fel hyn i bobl hoyw sy' ddim yn teimlo fydden nhw'n ffitio mewn i di\u0302m normal. Mae lot o bobl yn gwybod mwy am Swanesa Vikings nac am y clwb nos hoyw yn Abertawe.\""}, {"text_idx": "#000015", "text": "Disgrifiad o\u2019r llun, \"Chi'n agos iawn fel ti\u0302m rygbi, chi'n ffrindiau oes\""}, {"text_idx": "#000016", "text": "Mae trefnwyr y ge\u0302m yn dweud taw pwrpas rygbi hoyw yw i roi cyfle i ddynion hoyw i gyfarfod a chymdeithasu mewn awyrgylch gwahanol i fariau a chlybiau hoyw ac i apelio at rai sy'n mwynhau chwaraeon a ffitrwydd."}, {"text_idx": "#000017", "text": "Mae nifer o'r chwaraewyr yn newydd i'r ge\u0302m ac mae'r IGR (International Gay Rugby) yn trefnu gemau rhwng timoedd o safon tebyg. Wrth i'w perfformiad wella, mae clybiau'n ymuno a\u0302 chynghreiriau lleol ac yn cystadlu yn erbyn clybiau amatur eraill."}, {"text_idx": "#000018", "text": "Mae hyn yn bwysig i ddatblygiad y chwaraewyr, yn o\u0302l Christian: \"Ni wedi gweld lot o chwaraewyr yn dod atom heb unrhyw brofiad rygbi ond wedi chwarae'n dda a symud mlaen at di\u0302m league achos bod nhw'n teimlo'n ddigon hyderus i wneud hynny."}, {"text_idx": "#000019", "text": "\"Maen nhw wedi sylweddoli nad oes barrier iddyn nhw i chwarae.\""}, {"text_idx": "#000020", "text": "Nid yn unig y mae'r ge\u0302m yn rhoi'r hyder iddynt i symud ymlaen i safon uwch o rygbi ond mae hefyd yn gallu helpu chwaraewyr gyda'u rhywioldeb, yn o\u0302l Christian: \"Do'n i ddim yn gyfforddus gyda fy rhywioldeb na'r si\u0302n LGBT am amser hir ond wnaeth rygbi torri fi mewn iddo mewn ffordd o'n i'n teimlo'n gyfforddus gyda."}, {"text_idx": "#000023", "text": "\"Mae'r ti\u0302m fel teulu i fi nawr ac mae mor bwysig i gael y gefnogaeth hynny."}, {"text_idx": "#000024", "text": "\"A chi'n agos iawn fel ti\u0302m rygbi, chi'n ffrindiau oes.\""}, {"text_idx": "#000027", "text": "Mae'r gymuned hefyd yn bwysig i faswr Llewod Caerdydd, Ryan Leeke. Ymunodd Ryan a\u0302'r ti\u0302m wedi iddo symud i'r brifddinas llynedd, penderfyniad wnaeth newid ei fywyd: \"Mae rygbi yn rhywbeth mor bwysig i bobl Cymru, ac mae lot ohonom fel dynion hoyw wedi teimlo bod 'na ddim lle yn rygbi i ni."}, {"text_idx": "#000029", "text": "\"Mae chwarae i'r clwb yn rhoi siawns i ni ymuno a\u0302'r diwylliant rygbi sy'n rhywbeth Cymreig iawn. Dw i wedi cael teimlad o Gymreictod dw i heb gael o'r blaen.\""}, {"text_idx": "#000030", "text": "Mae hefyd wedi helpu Ryan i ymgartrefu mewn dinas newydd: \"Mis Chwefror symudais i Gaerdydd ar ben fy hun a doedd gynnai ddim ffrindie yma. 'Oedd y ti\u0302m mor groesawgar a dw i ddim yn gallu dweud pa mor bwysig yw e i gael rhywbeth fel 'na yn eich bywyd."}, {"text_idx": "#000031", "text": "\"Mae lot o bobl hoyw yn cael problemau iechyd meddwl ac mae gen i broblemau fy hun. Os fyddwn i ddim wedi ymuno a\u0302'r ti\u0302m yn syth bydden i wedi cael lot mwy o broblemau.\""}, {"text_idx": "#000032", "text": "Disgrifiad o\u2019r llun, Y ti\u0302m yn ymuno yng ngw\u0302yl Pride"}, {"text_idx": "#000033", "text": "Mae'r ti\u0302m wedi bod yn achubiaeth i Ryan ar o\u0302l profiad gwael. Wedi magwraeth yn Abergwaun, symudodd Ryan i Tseina gan ymuno a\u0302 thi\u0302m rygbi yno: \"Ges i broblemau 'da rhai o'r bois achos mod i'n hoyw."}, {"text_idx": "#000034", "text": "\"Do'n nhw ddim yn cytuno a ddim yn siarad a\u0302 fi o gwbl felly nes i stopio chwarae. Nath e roi knock mawr i fy hyder.\""}, {"text_idx": "#000035", "text": "Disgrifiad o\u2019r llun, Y Swansea Vikings"}, {"text_idx": "#000036", "text": "Profiad gwahanol iawn oedd ymuno a\u0302'r Llewod, lle mae tua 30 o ddynion yn chwarae: \"O'n i wastad yn 'neud chwaraeon unigol fel kung fu a nofio pan yn blentyn. O'n i ddim yn gwybod mod i'n hoyw ar y pryd ond oedd 'na wastad rhywbeth yn fy mhen yn dweud mod i ddim yn perthyn."}, {"text_idx": "#000037", "text": "\"Ond mae camaraderie i rygbi hoyw, y teimlad o fod mewn ti\u0302m sy'n amazing. Mae pawb yn edrych allan am ei gilydd ac yn ffrindie."}, {"text_idx": "#000039", "text": "\"Mae'r Llewod yn ganolbwynt i 'mywyd i nawr, mae'n anhygoel.\""}, {"text_idx": "#000040", "text": "Y Cymro dall a'i freuddwyd rygbi yn JapanPe\u0302l-droed wedi 'newid bywyd' dyn digartref"}, {"text_idx": "#000041", "text": "Prif StraeonPrinder bysiau yn achosi pryder yng NgheredigionPublished22 munud yn o\u0302lChwaraeon Cymru i gynghori tasglu adolygiad URCPublished10 awr yn o\u0302lTafarn wledig orau Cymru yn ChwilogPublished20 munud yn o\u0302l"}, {"text_idx": "#000042", "text": "Prinder bysiau yn achosi pryder yng NgheredigionPublished22 munud yn o\u0302lChwaraeon Cymru i gynghori tasglu adolygiad URCPublished10 awr yn o\u0302lTafarn wledig orau Cymru yn ChwilogPublished20 munud yn o\u0302l"}, {"text_idx": "#000050", "text": "'Nathon ni gyd ddweud... 'nawn ni jest mynd amdani ta!'"}]